b'\n_START_ARTICLE_\nDu\xc5\xa1a Ferjan\xc4\x8di\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nLjudsko \xc5\xa1olo je obiskovala v rojstnem kraju, u\xc4\x8ditelji\xc5\xa1\xc4\x8de pa v Gorici in Rimu. Leta 1941 je postala doma\xc4\x8da u\xc4\x8diteljica pri knezu Windischgr\xc3\xa4tzu na Pivki. Leta 1942 in delno 1943 je bila in\xc5\xa1truktorica v zavodu\xc2\xa0\xc2\xbbAlessandro Miglia\xc2\xab\xc2\xa0v Rimu in\xc2\xa0\xc2\xbbFrancesco Baracca\xc2\xab\xc2\xa0v Loretu. Decembra 1943 se je pridru\xc5\xbeila narodnoosvobodilni borbi. Sprva je bila borka v Bazovi\xc5\xa1ki brigadi, nato je bila z odlo\xc4\x8dbo SNOS name\xc5\xa1\xc4\x8dena na osnovni \xc5\xa1oli v Kalu nad Kanalom. Pozneje je bila \xc5\xa1e u\xc4\x8diteljica v Ravnah pri Cerknem, januarja 1945 pa imenovana v prosvetni odsek Kanalsko-\xc4\x8cepovanskega okraja. Po osvoboditvi je do 1953 delovala v \xc5\xa1olstvu in Protifa\xc5\xa1isti\xc4\x8dni fronti \xc5\xbeensk, od 1953 do 1974 pa kot novinarka pri Primorskih novicah. Ferjan\xc4\x8di\xc4\x8deva se je v svojih \xc4\x8dlankih najve\xc4\x8d ukvarjala s socialno-zdravstveno problematiko, \xc5\xbeenskimi vpra\xc5\xa1anji, prosveto in kulturo, pa tudi s politiko. Ob\xc4\x8dasno pa je tudi prevajala kraj\xc5\xa1e \xc4\x8drtice iz italijan\xc5\xa1\xc4\x8dine.'